b'\n_START_ARTICLE_\nLe Raincy\n_START_SECTION_\nGeografija\n_START_PARAGRAPH_\nOb\xc4\x8dina meji na severozahodu na Livry-Gargan, na severovzhodu na Clichy-sous-Bois, na jugovzhodu na Gagny, na jugu na Villemomble, na zahodu pa na Les Pavillons-sous-Bois.\n_START_SECTION_\nAdministracija\n_START_PARAGRAPH_\nLe Raincy je sede\xc5\xbe istoimenskega kantona, v katerega je poleg njegove vklju\xc4\x8dena \xc5\xa1e ob\xc4\x8dina Clichy-sous-Bois z 41.249 prebivalci. Le Raincy je prav tako sede\xc5\xbe okro\xc5\xbeja, sestavljenega iz 13 kantonov, poleg njegovega \xc5\xa1e Aulnay-sous-Bois-Jug/Sever, Blanc-Mesnil, Gagny, Livry-Gargan, Montfermeil, Neuilly-Plaisance, Neuilly-sur-Marne, Noisy-le-Grand, Sevran, Tremblay-en-France in Villepinte, s 506.374 prebivalci.\n_START_SECTION_\nZgodovina\n_START_PARAGRAPH_\nLe Raincy je bil v 17. in 18. stoletju poznan po dvorcu Ch\xc3\xa2teau_du Raincy. Ob\xc4\x8dina je bila ustanovljena 20. maja 1869 z izlo\xc4\x8ditvijo dela ozemlja od dotedanje ob\xc4\x8dine Livry-Gargan in zdru\xc5\xbeitvijo z delom ozemlja Clichy-sous-Boisin ter manj\xc5\xa1ega dela Gagnyja.\n_START_SECTION_\nZnamenitosti\n_START_PARAGRAPH_\nNaselje se danes pona\xc5\xa1a s cerkvijo Notre-Dame du Raincy, zgrajeno v letih 1922-23 pod vodstvom bratov Augusta in Gustava Perreta. To je tudi prva cerkev, zgrajena z armiranim betonom, brez zunanjega okrasja. Veliko njenih obiskovalcev prihaja z Japonske, kjer se v predmestju Tokia nahaja manj\xc5\xa1a replika Notre Dame du Raincy.'